  Майя Бывальцева Удмурт кылын ивортодэтэз вӧлмытон технологиосты быръёнъя «ИНБАМ» вожвылъяськон ортчоз Удмуртиын. Со сярысь ивортэ элькунысь йӧскалык политикая министерстволэн пресс-службаез. Удысэтлэн ивортэмезъя, вожвылъяськон удмурт кылэз утён, азинтон но вӧлмытон бордын ужась устооссэ ИТ-ӧнерчиосты шараян но соослы юрттон, удмурт кылын сайтъёслэсь лыдзэс будэтон, удмурт кылын программаос кылдытон вылысь ортчытӥське. Со «Укрепление единства российской нации и этнокультурное развитие народов России (2014–2020 годы)» нимысьтыз федерал программа улсын радъяське. Вожвылъяськонэ пыриськон понна куриськонъёсты возьмало 2016-тӥ арын 1-тӥысен 25-тӥ пӧсьтолэзёзь йӧскалык политикая министерствоын. Со интыяськемын Ижкарысь Орджоникидзе урамысь 33а юртын. Куронъёсын рос-просгес тодматскыны луоз министерстволэн сайтаз. Тегъёс: Мерлык Науканотехника Удмуртия удмуртъёс удмурткыл йӧскалыкполитикаяминистерство  